CELEX: 32013D0222
Language: da
Date: 2013-05-16 00:00:00
Title: 2013/222/EU: Kommissionens gennemførelsesafgørelse af 16. maj 2013 om fastsættelse af EU-tilskuddet til dækning af udgifterne til aktioner af hastende karakter til bekæmpelse af aviær influenza i Spanien i 2009 (meddelt under nummer C(2013) 2779)

18.5.2013   
            
            
               DA
            
            
               Den Europæiske Unions Tidende
            
            
               L 134/19
            
         KOMMISSIONENS GENNEMFØRELSESAFGØRELSE
   af 16. maj 2013
   om fastsættelse af EU-tilskuddet til dækning af udgifterne til aktioner af hastende karakter til bekæmpelse af aviær influenza i Spanien i 2009
   (meddelt under nummer C(2013) 2779)
   (Kun den spanske udgave er autentisk)
   (2013/222/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 4, og
   ud fra følgende betragtninger:
   
               (1)
            
            
               I henhold til artikel 84 i finansforordningen og artikel 94 i Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (2) (i det følgende benævnt »gennemførelsesbestemmelserne«) skal der forud for indgåelsen af en udgiftsforpligtelse, der afholdes over EU-budgettet, foreligge en finansieringsafgørelse, hvori fastsættes de vigtigste elementer i den foranstaltning, der medfører en udgift, og som er vedtaget af institutionen eller de myndigheder, som denne har bemyndiget.
            
         
               (2)
            
            
               Der er ved beslutning 2009/470/EF fastsat procedurer vedrørende EU-tilskud til specifikke veterinærforanstaltninger, herunder aktioner af hastende karakter. Unionen skal, for at bidrage til at få udryddet aviær influenza hurtigst muligt, yde et finansielt tilskud til medlemsstaternes støtteberettigede udgifter. Artikel 4, stk. 3, første og andet led, i nævnte beslutning indeholder bestemmelser om, hvilken procentdel af medlemsstaternes udgifter tilskuddet skal udgøre.
            
         
               (3)
            
            
               Artikel 3 i Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (3) indeholder bestemmelser om, hvilke udgifter Unionen kan yde finansielt tilskud til.
            
         
               (4)
            
            
               Ved Kommissionens afgørelse 2010/148/EU af 5. marts 2010 om EU-tilskud til aktioner af hastende karakter til bekæmpelse af aviær influenza i Tjekkiet, Tyskland, Spanien, Frankrig og Italien i 2009 (4) blev der ydet EU-tilskud til aktioner af hastende karakter til bekæmpelse af aviær influenza i bl.a. Spanien i 2009. Den 26. marts 2010 og den 3. maj 2010 indsendte Spanien en officiel anmodning om godtgørelse i henhold til artikel 7, stk. 1 og 2, i Kommissionens (EF) nr. 349/2005.
            
         
               (5)
            
            
               Det er en forudsætning for udbetaling af EU-tilskuddet, at de planlagte aktioner reelt er blevet gennemført, og at myndighederne har leveret alle de nødvendige oplysninger inden for de fastsatte tidsfrister. Det blev ved Kommissionens gennemførelsesbeslutning 2011/798/EU (5) fastsat, at der skulle udbetales en første rate på 500 000,00 EUR af EU-tilskuddet.
            
         
               (6)
            
            
               Spanien underrettede i overensstemmelse med artikel 3, stk. 4, i beslutning 2009/470/EF straks Kommissionen og de øvrige medlemsstater om de i henhold til EU-lovgivningen om anmeldelse og udryddelse trufne foranstaltninger og om resultaterne heraf. Anmodningen om godtgørelse var i overensstemmelse med artikel 7 i forordning (EF) nr. 349/2005 bilagt en finansieringsrapport, dokumentation, en epidemiologisk rapport om hver bedrift, hvor dyr er blevet slået ned eller destrueret, og resultaterne af de respektive revisioner.
            
         
               (7)
            
            
               Kommissionens tjenestegrene har gennemført en revision, jf. artikel 10 i forordning (EF) nr. 349/2005. Kommissionens bemærkninger og metode til beregning af de støtteberettigede udgifter samt Kommissionens endelige konklusion blev meddelt Spanien den 12. september 2012. Spanien gav udtryk for sin enighed i e-mail af 9. oktober 2012.
            
         
               (8)
            
            
               Derfor kan det samlede EU-tilskud til dækning af de støtteberettigede udgifter til udryddelse af aviær influenza i Spanien i 2009 nu fastsættes.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   EU-tilskuddet til dækning af udgifterne til udryddelse af aviær influenza i Spanien i 2009 fastsættes til 877 910,62 EUR.
   Artikel 2
   Saldoen for EU-tilskuddet fastsættes til 377 910,62 EUR.
   Artikel 3
   Denne afgørelse, der udgør en finansieringsafgørelse i overensstemmelse med artikel 84 i finansforordningen, er rettet til Kongeriget Spanien.
   
      Udfærdiget i Bruxelles, den 16. maj 2013.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  EUT L 362 af 31.12.2012, s. 1.
   
      (3)  EUT L 55 af 1.3.2005, s. 12.
   
      (4)  EUT L 60 af 10.3.2010, s. 22.
   
      (5)  EUT L 320 af 3.12.2011, s. 45.